NORDØSTGRØNLANDS FUGLE. 



BIOLOGISKE UNDERSØGELSER 



AF 



A. L. V. MANNICHE. 



INDLEDNING. 



Ved den af Mylius-Erichsen planlagte og indtil hans Død 

 ledede Danmarkekspedition til Grønlands Nordøstkyst i Aarene 

 1906 — 08 var jeg engageret som Ekspeditionens Ornitholog. 



Min Opgave frembød ved sin relative Begrænsning og Eks- 

 peditionens langvarige Ophold i samme Egn jo paa Forhaand 

 heldige Betingelser for en gunstig Løsning. Ikke desto mindre 

 var jeg intet Øjeblik blind for, at en saadan tillige for en stor 

 Del maatte blive afhængig af et forstaaet Samarbejde med mine 

 Rejsefæller, og det er mig her en Glæde straks at bevidne, at 

 deres Redebonhed og Interesse for Sagen viste sig større, end 

 jeg havde turdet paaregne. — Navnlig har de faunistiske Op- 

 tegnelser fra Ekspeditionens Slæderejsende ved den Nøjagtighed 

 og Forstaaelse, hvormed de er gjorte, en overordentlig Værdi for 

 Kendskabet til de paagældende Fugleformers Udbredelse uden 

 for de ret begrænsede Omraader, paa hvilke mine personlige 

 fortløbende Iagttagelser fandt Sted. 



For denne Bistand bringer jeg Kammeraterne min Tak! 



Ogsaa for velvillig Hjælp fra forskellig Side under Bearbej- 

 delse af det hjembragte Materiale er jeg Tak skyldig, i særlig 

 Grad til D'hrr. Professor, Dr. phil. H. Jungersen og Viceinspektør, 

 Magister H. Winge. 



Danmarkekspeditionens Hovedopgave var, som bekendt, at 

 kortlægge den ganske ukendte Kyststrækning fra det nordligste 

 Punkt, som Koldewey naaede paa sin Slæderejse i 1870 — Egnen 

 omkring Kap Bismarck — til Endepunkterne for Pearys Eks- 

 pedition — Navy Cliff og Østkysten af Peary Land. Desuden 



1 



